รายงานการประชุมคณะทำงานด้านคุณภาพและหลักสูตรการศึกษา

ครั้งที่ ๑/๒๕๖๓

เมื่อวันพฤหัสบดีที่ ๒๓ เมษายน ๒๕๖๓

ณ ห้องประชุม กองการศึกษา โรงเรียนนายเรืออากาศนวมินทกษัตริยาธิราช

ผู้มาประชุม

๑. พล.อ.ต.ผศ.สมคิด ระหงษ์ หัวหน้าคณะทำงาน ประธาน

๒. พล.อ.ต.เจษฎา ถาวรฉันท์ รองหัวหน้าคณะทำงาน

๓. น.อ.ชนวุฒิ เบญจานุวัตร คณะทำงาน

๔. น.อ.พงษ์ภูเมศ หนูนิล คณะทำงาน

๕. น.อ.ผศ.อุทัย แสงพิทักษ์ คณะทำงานและเลขานุการ

๖. น.อ.วีระ เพชรอตุโล คณะทำงานและ ผช.เลขานุการ

เริ่มประชุมเวลา ๐๙๓๐

๑. เรื่อง ประธานแจ้งให้ที่ประชุมทราบ

ประธาน แจ้งว่า ผบ.ทอ.ได้มีแต่งตั้ง จนท.ทำงานติดตามและกำกับดูแลการดำเนินงานตามนโยบายของ ผบ.ทอ.ประจำปีงบประมาณ ๒๕๖๓ รวม ๕ คณะ ซึ่งคณะทำงานด้านคุณภาพและ หลักการศึกษา มีคณะทำงาน ๖ คน มีหน้าที่โดยมีหน้าที่ให้คำปรึกษาและข้อเสนอแนะแก่ผู้บังคับบัญชา ติดตามและตรวจสอบการดำเนินงานของส่วนราชการ ทอ. รวมทั้งให้คำแนะนำและข้อเสนอแนะแก่ส่วนราชการ ทอ.ในการดำเนินงานด้านการพัฒนาคุณภาพและหลักสูตรการศึกษา ให้เป็นไปอย่างมีประสิทธิภาพ โดยให้รายงานผลการปฏิบัติให้ ผบ.ทอ.ทราบโดยต่อเนื่อง ขอให้คณะทำงานทุกคนช่วยกันปฏิบัติงานที่ได้รับมอบหมาย อย่างเต็มกำลังความสามารถ หากมีปัญหาข้อขัดข้องสามารถติดต่อประสานกับประธานหรือเลขานุการได้โดยตรง

ที่ประชุม รับทราบ

๒. เรื่อง แผนการดำเนินงานและแนวทางการปฏิบัติงาน

๒.๑ ให้คณะทำงานฯ ติดตามและตรวจสอบการดำเนินงานด้านพัฒนาคุณภาพและหลักสูตรการศึกษาของสถาบันการศึกษาต่างๆ ของกองทัพอากาศ เพื่อเสนอแนะแนวทางการการพัฒนาหลักสูตร และการจัดการศึกษาของ นขต.ทอ. ให้สอดรับกับนโยบายด้านการศึกษาของ ผบ.ทอ.

๒.๒ ให้คณะทำงานฯ ประสานและแจ้งให้หน่วยผู้รับการติดตามทราบ และขอรับการสนับสนุนข้อมูลการจัดการเรียนการสอนของสถาบันการศึกษาของ ทอ. ในรูปแบบของกรอบเวลา กิจกรรม ผลการศึกษา และการปรับหลักสูตร

๒.๓ ประสาน สบศ.ยศ.ทอ.ขอข้อมูลผลการดำเนินการด้านการศึกษาที่ได้ปฏิบัติมาแล้วของหลักสูตรการศึกษาของโรงเรียนต่าง ๆ ของ ทอ.

๒.๔ เตรียมนำเสนอแผน และผลการปฏิบัติของคณะทำงานฯ ให้ ผบ.ทอ.ทราบ

เลิกประชุมเวลา ๑๐๓๐

(ลงชื่อ) น.อ.อุทัย แสงพิทักษ์

(ผศ.อุทัย แสงพิทักษ์)

คณะทำงานและเลขานุการ

ผู้จดรายงานการประชุม